அண்ணன் இங்கு (இலங்கையில்) பொறியியல் படிக்கின்றான். நான் மலேசியாவில் படிக்கப் போகின்றேன் என பெற்றவர்களின் ஆசீர்வாதத்துடன் விமானமேறிய இவன் இங்கு போலவே அங்கும் படிப்பில் சிகரத்தில் இருந்தான். இலங்கையில் தாண்டவமாடும் போர் இவன் குடும்பத்தை அலைக்கழித்த போதும், ஆரம்பக்கல்வியை யாழ் மாவட்டத்திலும் பின்னர் வவுனியாவிலும், பாடசாலைக்கல்வியின் இறுதியாண்டுகளை கொழும்பு பம்பலப்பிட்டி இந்துக்கல்லூரியில் நிறைவு செய்த இவனுக்கு க.பொ.த. உயர்தரத்தில் அதி சிறந்த பெறுபேறான 3 அதிவிசேட சித்திகள் (3A) முதல்தடவையிலேயே சொந்தமாகின்றது.